Държавен вестник, бр. 16, 2023 г., стр. 40

СТР.  40	
Д Ъ Р Ж А В Е Н  В Е С Т Н И К 	
БРОЙ  16
среда, параметрите на продукта и Финансовите 
посредници, избрани за изпълнението.
При капиталовите инструменти фокусът 
на ЕИФ в контекста на процеса на подбор и 
надлежна проверка ще се ръководи основно 
от следните елементи:
(а) Оценка на фокуса на финансовия по-
средник и предложената инвестиционна 
стратегия в контекста на целите на КФВ, 
както и отчитане на макроикономическа-
та среда и наличието на инвестиционни 
възможности в целевия пазарен сегмент. 
(б) Оценка на профила на мениджърския 
екип на Финансовия посредник, ста-
билност и способност за прилагане на 
предложената инвестиционна стратегия. 
Способност на екипа да предоставя 
трансакции в целевия географски район 
на Финансовите посредници, както и 
да привлича частно финансиране за 
Финансовия посредник (където е необ-
ходимо). Оценка на съответствието на 
интересите на мениджърския екип на 
Финансовия посредник с инвеститорите 
във Финансовия посредник. 
(в) История и друг опит на екипа на Финан-
совия посредник, който е от значение за 
предложената инвестиционна стратегия. 
Независимо от горното, рискът от КФВ може 
да бъде контролиран до известна степен както 
на ниво контрагент, така и на ниво портфейл 
чрез определяне на минимални критерии за 
приемлив контрагент, както и критерии, огра-
ничаващи риска на основния портфейл. 
В това отношение прилагането на ме-
ханизми за намаляване на риска въвежда 
косвен компромис между способността за 
бързо изплащане на средствата на Крайните 
получатели и нивото на контрагента и риска 
за портфейла, поет от КФВ. Освен това има 
косвен компромис между критериите, ограни-
чаващи риска на основния портфейл, и общата 
цел на КФВ за подобряване на наличността 
на финансиране и условията за Крайните 
получатели чрез прилагането на КФВ. 
ЕИФ ще публикува ПИИ за оценка и избор 
на подходящи Финансови посредници (кон-
трагенти) съгласно своите вътрешни правила 
и процедури и в рамката на риска на КФВ, 
както е посочено в част II от настоящото 
Приложение В.
КФВ ще се изпълнява от ЕИФ, като при-
лага собствената си професионална преценка 
и дължимата грижа. Изпълнението на КФВ 
ще вземе предвид редица съответни фактори, 
включително, наред с другото, общите иконо-
мически и пазарни условия и всякакъв специ-
фичен фокус, който някои трансакции могат 
да имат. Като се има предвид настоящият 
контекст, по-точно пандемията от SARS-CoV-2, 
прилагането на КФВ може да бъде повлияно по 
отношение на размера на средствата, изплатени 
на Финансовите посредници, и/или скоростта 
на изплащане на основните средства.
Република България приема и е съглас-
на с описанията на стълбовете/прозорците, 
представени в Приложение А (Инвестиционна 
стратегия), техните условия и свързаните с 
тях рискове за КФВ. По-специално, Република 
България признава изложените по-долу риско-
ви фактори и се съгласява, че всички такива 
рискове се поемат изцяло от КФВ.
Ч А С Т  I I
РИСКОВИ ФАКТОРИ И РАМКА ЗА КА-
ПИТАЛОВИ ИНСТРУМЕНТИ
1. Рискови фактори, специфични за КФВ 
Очаква се КФВ да поеме значително ниво 
на риск, съизмеримо с ролята му за преодо-
ляване на възприеманите пазарни пропуски, 
когато търговските оператори сами по себе 
си не покриват напълно нуждите на основ-
ните Крайни получатели. Инструментът носи 
потенциал за значителни загуби.
Трансакциите с дялов капитал (включител-
но квазидялов капитал) с Финансови посредни-
ци съгласно КФВ ще се изпълняват от ЕИФ, 
като прилага собствената си професионална 
преценка и дължимата грижа. Независимо 
от това, за да се постигнат целите на КФВ, 
както е посочено в „Инвестиционна страте-
гия“, може да се наложи ЕИФ да се отклони 
от своите стандартни критерии за търговска 
инвестиция и да приеме условия, като:
(а) По-рискови мениджъри на фондове 
(напр. мениджъри, включително екипи, 
работещи за първи път, с по-кратък или 
по-малко релевантен опит от обикно-
вено приетия);
(б) Трансакции при условия, които обик-
новено не се приемат от независими 
частни инвеститори (напр. заемане на 
мажоритарна позиция във фондове, 
потенциално предоставяне на стимули 
на други инвеститори, работа в много 
тесен географски фокус и т.н.);
(в) Мениджъри на фондове с неоптимална 
от търговска гледна точка инвестицион-
на стратегия (напр. намален размер на 
фонда, липса на разнообразие поради 
много тесен географски фокус, кратки 
инвестиционни периоди).
Действителните загуби, ако има такива, 
понесени от КФВ, ще зависят от много промен-
ливи, включително (но не само) представянето 
на мениджъра на фонда, нивото на развитие 
на съответните пазари на частни капиталови 
инвестиции, макроикономическата среда, 
продуктовите параметри и вградените стиму-
ли за частни инвеститори, ако има такива. 
Тези загуби не могат да бъдат предвидени с 
някаква степен на точност, но се приема, че 
теоретичният таван за загубите е до пълния 
размер на инвестицията в КФВ.
2. Риск за допустимост
Сделките с дялов капитал, сключени от 
Основен фонд с Крайни получатели, трябва да 
отговарят на редица критерии за допустимост, 
които трябва да бъдат посочени по-специал-